Tõrva landa-udalerria

Tõrva landa-udalerria (estonieraz: Tõrva vald) Estoniako hegoaldeko landa-udalerri bat da, Valgako konderrian dagoena. 2017ko Estoniako administrazioaren berrantolaketaren ondorioz eratu zen, Tõrva hiria, Helme, Hummuli eta Põdrala landa-udalerriak eta Puka landa-udalerriko Soontaga herrixka batu zituena. Udalerriak 647,22 km²-ko azalera du eta 2025eko datuen arabera 5.851 biztanle zituen. Hau da, 9,04 biztanle/km²-ko dentsitatea. Geografia Biztanleguneak Tõrva udalerria Tõrva hiriak, 2 herrik eta 38 herrixkek osatzen dute. Herriak Helme eta Hummuli dira. Bestalde, 38 herrixkak honako hauek dira: Aitsra, Ala, Alamõisa, Holdre, Jeti, Jõgeveste, Kalme, Karjatnurme, Karu, Kaubi, Keskküla, Kirikuküla, Koorküla, Kulli, Kungi, Kähu, Leebiku, Linna, Liva, Lõve, Möldre, Patküla, Piiri, Pikasilla, Pilpa, Pori, Puide, Ransi, Reti, Riidaja, Roobe, Rulli, Soe, Soontaga, Taagepera, Uralaane, Vanamõisa eta Voorbahi dira. Demografia Udalerriko biztanleria beheraka doa, bilakaeraren grafikoan ageri denez. Esaterako, 2018an 6.185 biztanle zituen. 2025ean, ordea, 5.851 biztanle. Erreferentziak Kanpo estekak (Estonieraz) Tõrva udalerriko webgunea